Il-kampanja ta' diżinformazzjoni, magħmula minn verżjonijiet foloz ta' siti tal-aħbarijiet, issa nxerdet anke għall-Oppożizzjoni, billi qed jiċċirkolaw emails foloz f'isem il-Kap tal-Oppożizzjoni Bernard Grech. Fl-aħħar jiem inħolqu siti foloz għat-taparsi huma l-blogg ta' Manuel Delia, is-sit Newsbook.com.mt , is-sit ta' Lovin Malta, ta' Net News, Strada Rjali, u anke ta' Television Malta. Permezz ta' dawn il-portals tal-aħbarijiet foloz qed ikunu ppubblikati stejjer immirati lejn id-Deputat tal-Partit Nazzjonalista Jason Azzopardi li hu wkoll l-avukat tal-familja tal-ġurnalista maqtula Daphne Caruana Galizia. Grech kiteb dwar l-emails foloz f'ismu dalgħodu, u sejjaħ dawn it-tattiċi "antidemokratiċi perikolużi." Saħaq li min qed jagħmel hekk ma jistax jitħalla bla kastig għax tkun qed tissaħħaħ il-kultura ta' impunità, l-istess kultura li ppermettiet li tinqatel ġurnalista kiesaħ u biered fl-2017. L-emails foloz jiddiskutu l-kampanja ta' portals foloz infisha, u l-email falz ta' Grech jikteb lil Jason Azzopardi biex jimbuttaw iżjed il-kampanja u biex iwaħħlu fil-Partit Laburista. Inxtered email ieħor ftit wara, imbagħad, f'isem Lovin Malta, li jgħid li l-kampanja ta' diżinformazzjoni twaqqfet mill-PN bil-PL fil-mira. Il-Kap tal-Oppożizzjoni ssokta jgħid li trid tissaħħaħ it-taqsima tas-Cybercrime tal-Pulizija, u li l-Gvern u l-Oppożizzjoni għandhom jiltaqgħu b'urġenza biex jiżguraw li l-liġijiet li jirregolaw is-Cybercrime jissaħħu qabel l-elezzjoni li ġejja. Il-Kap tal-Partit Nazzjonalista qal li l-Prim Ministru Robert Abela ma jistax jibqa' sieket dwar dan, għax is-skiet huwa kompliċità. Ilbieraħ Wara Newsbook u media oħra, issa anke TVM b'sit falz Jumejn ilu, Grech stieden lil Abela għal diskussjoni dwar kif jistgħu jissaħħu l-liġijiet u r-riżorsi tal-pulizija biex ikunu indirizzati kwistjonijiet ta' aħbarijiet foloz qabel l-elezzjoni li jmiss. Aqra aktar Spoof ta' Newsbook: "Bżonn jissaħħu l-liġijiet qabel l-elezzjoni" – Grech Is-Sibt Newsbook.com.mt appella lill-pubbliku biex joqgħod attent minn verżjoni falza ta' Newsbook.com.mt li nħolqot minn persuni li s'issa għadhom mhux magħrufa. Newsbook.com.mt għamel rapport mal-Kummissarju tal-Pulizija u bagħat jinforma wkoll lill-Istitut Ġurnalisti Maltin. Aqra aktar Tinħoloq verżjoni falza ta' Newsbook Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_612de33c7940d_rand.td-a-rec-img{text-align:left}.td_uid_3_612de33c7940d_rand.td-a-rec-img img{margin:0 auto 0 0}